Viborg (urbo en Danio)

Viborg (dane Viborg) estas urbo en Danio. Ĝi estas la administra centro de samnoma, pli larĝa komunumo Viborg. Poŝtkodo de la urbo estas 8800. Geografio kaj historio La urbo estas administra centro de la Regiono Meza Jutlando, troviĝas en ties nordo. Antaŭe ĝi estis ĉefurbo de Jutlando. Areo de la urbo mem (sen la municipo) estas 1 474,05 km². En 2014 la urba loĝantaro kalkulis 37 309 homojn. Viborg estas unu el la plej malnovaj urboj de Danio. En 1130 tie estis lanĉita katedralo, kies kripto ekzistas ekde la 12-a jarcento ĝis nun. Historia centro de la urbo konsistas el pluraj barokaj konstruaĵoj ĉirkaŭ la katedralo. Viborg estas luterana episkopejo. Horzono estas UTC+1, kaj laŭ somera tempo UTC+2. Loĝlokoj Rindsholm Trafiko Viborg (urbo en Danio) konektiĝas per diversaj naciaj vojoj per individua motora trafiko kaj per publika transporto. Krome la urbo ankaŭ estas parto de la longdistanca biciklada vojo EuroVelo 3, nomata Pilgrima vojo, internacia eŭropa vojo nur por bicikloj kaj aliaj senmotoraj veturiloj (precipe vicradaj glitiloj), kiu longas entute 5 122 kilometrojn kaj vojas en la eŭropaj ŝtatoj Norvegio, Svedio, Danio, Germanio, Belgio, Francio kaj Hispanio. Ĝemelurboj Luneburgo en Germanio Lund en Svedio Dalvík en Islando Hamar en Norvegio Porvoo en Finnlando Kecskemét en Hungario Marijampolė en Litovio Referencoj Eksteraj ligiloj Oficiala retejo de la urbo (dane)